L'Ajuntament de Sagunt ha posat en marxa un fòrum d'hostaleria per a tractar la situació d'estos negocis
27 d’abril 2020

​![](/media/ogrk2scc/42c_rp-ampliacion-medidas-coronavirus-2.jpg)  
  

L'Ajuntament de Sagunt ha posat en marxa un fòrum d'hostaleria per a tractar la situació de crisi d'este sector en el municipi, que ha sigut especialment colpejat per la crisi sanitària actual. Este fòrum ha sigut creat pels departaments de Turisme, Promoció Econòmica i Comerç amb l'objectiu de coordinar-se per a parlar i prendre decisions sobre els protocols unificats en l'àmbit nacional, mesures possibles de reactivació i anàlisi de les propostes del sector hostaler.

  

L'alcalde de Sagunt, Darío Moreno, ha explicat sobre este fòrum, que espera el seu establiment de forma regular perquè puga funcionar i es complemente amb altres consells sectorials, com el Consell Econòmic Social i el Consell Assessor de Comerç. A més, Moreno ha assegurat que amb este espai de trobada és possible ser més dinàmic i àgil en la presa de decisions.

  

**Turisme participa en un Webinar**

  

La Delegació de Turisme ha participat, el passat 24 d'abril, en el webinar ‘Presentació del Projecte Nacional d'especificacions tècniques i segell de garantia per a la prevenció del COVID-19’ organitzat per l'Institut per a la Qualitat Turística Espanyola (ICTE) i la Secretaria d'Estat de Turisme. Estes comunicacions tenien com a objectiu posar els fonaments per al que en un futur serà un segell de garantia per a la prevenció del COVID-19.

  

Sobre esta participació, Moreno ha concretat que es pensa en el demà: «**Hem de donar unes condicions de seguretat i les condicions de confiança suficients, com perquè realment els usuaris i usuàries tornen al comerç, i particularment, tornen als nostres bars i restaurants el dia de demà, i tot això passa per alguna mena de segell de garantia que acredite que s'estan duent a terme, per part dels diferents comerços i negocis de la nostra ciutat, les mesures oportunes per a la prevenció del contagi del COVID-19**».

  

A més, l'alcalde ha destacat que «**nosaltres volem estar en l'avantguarda d'esta iniciativa de confiança i de seguretat per als nostres comerços i serem allí per a donar-los suport amb les mesures que siguen necessàries**».

  

Així mateix, Moreno ha subratllat també que estan plantejant diferents iniciatives i ha considerat la participació de Turisme en el webinar com a important: «**Esta interacció és útil per a informar-nos i tindre de primera mà les instruccions que està donant la Secretaria d'Estat de Turisme, i saber una mica per on aniran les directrius, perquè el nostre comerç estiga preparat en el moment en el qual estiguem en esta situació de desescalada i tornem a estar amb un comerç actiu i que puga reaccionar en el menor temps possible**».

  

![](/media/wmvc0kvn/42avd-mediterraneo-01.jpg)  
Fotografia d'arxiu

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ha-posat-en-marxa-un-forum-d-hostaleria-per-a-tractar-la-situacio-d-estos-negocis/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ha-posat-en-marxa-un-forum-d-hostaleria-per-a-tractar-la-situacio-d-estos-negocis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ha-posat-en-marxa-un-forum-d-hostaleria-per-a-tractar-la-situacio-d-estos-negocis/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ha-posat-en-marxa-un-forum-d-hostaleria-per-a-tractar-la-situacio-d-estos-negocis/)